LV Eiropas Savienības Oficiālais Vēstnesis C 137/12

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 137/11)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMA VEIDLAPA

PADOMES REGULA EEK Nr. 2081/92

“FICO BIANCO DEL CILENTO”

EK Nr.: IT/00282/14.3.2003

ACVN (X) AĢIN ( )

Šis pārskats ir sagatavots informatīvā nolūkā. Lai saņemtu pilnīgu informāciju, uzziņas par ieinteresētajām pusēm un, jo īpaši, attiecīgajiem ACVN un AĢIN produktu ražotājiem, lūdzu, iepazīstieties ar specifikāciju pilno versiju, kas pieejama valsts dienestos un asociācijās vai kompetentajos Eiropas Komisijas dienestos (1).

1. Kompetentais dalībvalsts departaments

Nosaukums: Ministero delle Politiche Agricole e Forestali Adrese: Via XX Settembre, 20 — 00187 ROMA Tālr.: (39) 06 481 99 68 Fakss: (39) 06 42 01 31 26 e-pasts: qtc3@politicheagricole.it

2. Grupa

2.1. Nosaukums: Consorzio per la Tutela e la Valorizzazione del Fico Bianco del Cilento 2.2. Adrese: Via S. Marco, 118 — 84043 Agropoli (Sa) Tālr.: (39) 08 28 72 27 99 2.3. Sastāvs: Ražotāji/pārstrādātāji (X) citi ( )

3. Produkta veids

1.6. kategorija: Dabīgi un apstrādāti augļi, dārzeņi un graudaugi.

4. Specifikācija

(prasību kopsavilkums saskaņā ar 4. panta 2. punktu)

4.1. Nosaukums: “Fico bianco del Cilento”

4.2. Apraksts: Aizsargāts cilmes vietas nosaukums (ACVN) “Fico Bianco del Cilento” apzīmē žāvētus Ficus carica domestica L. šķirnes augļus — biotipus, kas ir radniecīgi selekcionētajai šķirnei Dottato.

Produkts var būt gan ar mizu, gan bez tās (fichi mondi) un ar šādām īpašībām:

vīģes ar mizu: vienmērīga krāsa no gaiši dzeltenas līdz dzeltenai;

gatavotas vīģes ar mizu: tumši dzeltenas;

fichi mondi: ļoti gaišā krāsā, gandrīz baltas;

mīkstums: mīklveidīga konsistence ar galvenokārt tukšiem achenium, vidus gandrīz viscaur pildīts un dzintara dzeltenā krāsā;

izmērs: žāvēto vīģu ar mizām skaits nepārsniedz 70 uz kg, fichi mondi skaits nepārsniedz 85 uz kg;

mitrums: maksimālais atļautais 26 %;

cukura saturs — minimālā vērtība uz 100 g sausā svara:

— glikoze: 21,8 g

— fruktoze: 23,2 g

— saharoze: 0,1 g

bojājumi: produkts nedrīkst būt skarts ar kukaiņu, pelējuma vai citu iemeslu izraisītu bojājumu; pārkorķēšana nedrīkst skart vairāk par 5 % no augļa virsmas.

Ir atļauta pildīšana ar citām sastāvdaļām, piemēram, mandelēm, valriekstiem, lazdu riekstiem, fenheļa sēklām vai citrusaugļu mizu. Pildījums nedrīkst pārsniegt 100 % no kopējā pārdošanai paredzētā produkta un ir jāpierāda šo sastāvdaļu izcelsme ražošanas teritorijā, ka noteikts tālāk 4.3. punktā.

Žāvētas vīģes var būt brīvi iepakotas bez konservantiem dažāda veida iepakojumos (cilindra formas, ar korķa aizbāzni, apaļos, pakās), kuru svars ir no 125 g līdz 1 kg. Tās var neiesaiņotas atrasties grozos, kas izgatavoti no dārzeņu izcelsmes vielām, un to kopējais svars var svārstīties starp 1 kg un 20 kg. Vīģes var būt atvērtas un savienotas kopā ar mīkstumiem pakās no 125 g līdz 1 kg; tās arī var būt uzvērtas uz koka iesmiem un pildītas ar iepriekš minētajām sastāvdaļām. Iepakojumi var būt dekorēti ar lauru lapām.

4.3. Ģeogrāfiskais apgabals: Cilento ģeogrāfiski atrodas Campania apgabalā pie Tirēnu jūras starp Sele ieteku Salerno līcī un Bussento ieteku Policastro līcī; ziemeļos tas robežojas ar Alburno un Cervati kalnu masīviem. Ražošanā iesaistīto pašvaldību saraksts ir sniegts produktu specifikācijā.

4.4. Izcelsmes apliecinājums: Visas ražošanas procesa posmus jāuzrauga, katra posmā dokumentējot izejmateriālus un gatavo produkciju. Šādā veidā, kā arī reģistrējot ražotājus, zemes gabalus, kur audzētas vīģes, pārstrādātājus un iesaiņotājus īpašos sarakstos, ko veido kontroles iestāde, produkta izsekojamība (no viena ražošanas ķēdes gala līdz otram abos virzienos) ir garantēta.

Visas personas, gan fiziskās, gan juridiskās, attiecīgajos sarakstos pārbauda kontroles iestāde, kā noteikts produkta specifikācijā un attiecīgajā kontroles plānā. Ja kontroles iestāde konstatē neatbilstību, pat, ja tā skar tikai vienu ražošanas ķēdes posmu, produktu nedrīkst laist tirdzniecībā, apzīmējot to ar norādi par aizsargātu cilmes vietas nosaukumu “Fico Bianco del Cilento”.

4.5. Ražošanas metode: Specifikācija cita starpā nosaka, ka apstādīšanas blīvums nedrīkst pārsniegt 700 kokus uz hektāru. Augļi jāžāvē, pakļaujot tos tiešai saules staru iedarbībai, iespējams, arī izmantojot tādas metodes, kā saules iedarbībai pakļauto augļu pasargāšanu ar tuneļa tipa siltumnīcu no plastikāta, kuru augstums ir vismaz divi metri, un/vai augļu iemērkšanu karsta ūdens un 2 % sāls šķīdumā.

Ražošanas, pārstrādes un iesaiņošanas posmiem jānotiek ražošanas teritorijā, kā noteikts 4.3. punktā.

4.6. Saikne ar ģeogrāfisko apgabalu: Augsnes un laika apstākļu faktori (mērenā temperatūra jūras tuvuma dēļ, Apenīnu radītā barjera pret aukstajām ziemas gaisa plūsmām no ziemeļaustrumiem, augsnes tīrība un lielisks nokrišņu daudzums) kopā ar audzēšanas metožu vienkāršību, kas radusies gadsimtu ilgas pieredzes rezultātā un kokiem pilnīgi pielāgojoties dabiskajai videi, šajā apgabalā sekmē lielisku organoleptisko īpašību piešķiršanu Cilento žāvētajām vīģēm, ko īpaši novērtē patērētāji. Turklāt šis koks ir raksturīga Cilento lauku ainavu iezīme.

Balto vīģu kultivēšana Cilento ir ļoti sena nodarbe, un tās pirmsākumi droši vien meklējami pirms grieķu laikiem, kad civilizācijas no tuvajiem austrumiem, veicot pirmos tirdzniecības ceļojumus, ieveda tās Itālijā. Vispirms Cato un vēlāk Varro rakstīja, ka Cilento un Luciania strādnieki, kas strādāja uz lauka, pārsvarā lietoja žāvētas vīģes kā pamatēdienu.

4.7. Kontroles iestāde:

Nosaukums: IS.ME.CERT. Adrese: Via G. Porzio Centro Direzionale Isola G1 scala C — 80143 NAPOLI

4.8. Marķējums: Uz iepakojuma jābūt marķējumam, kas satur vārdus “FICO BIANCO DEL CILENTO” un “DENOMINAZIONE DI ORIGINE PROTETTA” vai saīsinājumu “D.O.P.”, visi vārdi tiek rakstīti ar drukātiem burtiem un ir vismaz divreiz lielāks par jebkuru citu uzrakstu. Skaidri saskatāmiem jābūt arī šādiem pamatelementiem

iesaiņotāja vārdam, uzņēmuma nosaukumam un adresei;

vīģu ražošanas gadam;

sākotnējam neto svaram;

logo — informācija par to ir sniegta produkta specifikācijā — saistībā ar attēlu, kas vienmēr jāizmanto kopā ar aizsargāto cilmes vietas nosaukumu. Tajā uz zaļas virsmas, kas simbolizē lauku, attēlotas trīs stilizētas gatavas vīģes, kas raksturo tipisku, progresīvu augļa krāsošanos tā žāvēšanas procesā. Blakus auglim, attēla labajā pusē ir redzama daļa no stilizētas doriska stila grieķu kolonnas. Fonā redzams zilu debesu fragments, augšpusē pa kreisi — saule un tās stari, kas vērsti pret vīģēm.

Lai lietotu aizsargāto cilmes vietas nosaukumu, kā noteikts 4.1.punktā, nedrīkst izmantot papildu aprakstu, izņemot šajā specifikācijā norādīto, tajā skaitā īpašības vārdus, piemēram, tipo, gusto, uso, selezionato, scelto un līdzīgus.

Produktu, kuru galvenā sastāvdaļa ir “Fico Bianco Del Cilento” ACVN pat pēc izstrādes un pārstrādes, patēriņš var tikt atļauts, ja tie atrodas iepakojumos, kas marķēti ar norādi par vietas nosaukumu, kam nav pievienots Kopienas logo, ar noteikumu, ka:

“Fico Bianco Del Cilento” ACVN, kas sertificēts kā tāds, ir vienīgais vīģu veids, ko satur šis produkts;

intelektuālā īpašuma tiesību turētāji, kam šīs tiesības piešķirtas, reģistrējot vietas nosaukumu “Fico Bianco Del Cilento” ACVN un kas apvienojušies ACVN aizsardzības organizācijā, ko atzinusi Lauksaimniecības un mežsaimniecības ministrija, ir pilnvarojuši “Fico Bianco Del Cilento” ACVN izmantotājus. Šī asociācija arī reģistrē izmantotājus īpašos reģistros un uzrauga pareizu aizsargātā vietas nosaukuma izmantošanu. Ja atzīta asociācija nepastāv, iepriekš minētos uzdevumus veic Lauksaimniecības un mežsaimniecības ministrija kā tā valsts iestāde, kas atbildīga par Regulas (EEK) Nr. 2081/92 ieviešanu.

Ja “Fico Bianco Del Cilento” ACVN tiek izmantots kopā ar citām sastāvdaļām, saskaņā ar pašreizējiem noteikumiem, to drīkst minēt tikai kā vienu no tā produkta sastāvdaļām, kas to satur vai kurā tas ir pārstrādāts.

4.9. Valsts prasības: —

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas dienests, B-1049 Brisele.